./data/phi0474/phi010/phi0474.phi010.perseus-lat2.xml
M. Tullius Cicero
at de				quibus servis? nova, credo, res				obiecta, novi quidam homines in suspicionem vocati sunt  de Stratone et				de Nicostrato  quid? Romae quaesitum de istis hominibus non erat?					itane tandem, mulier iam non morbo sed scelere furiosa, cum				quaestionem habuisses Romae, cum de T Titi Anni, L Lucii Rutili, P Publii Saturi,					ceterorum				honestissimorum virorum sententia constitutum esset satis quaesitum videri, eadem de				re triennio post isdem de hominibus nullo adhibito non dicam viro, ne colonum forte				adfuisse dicatis, sed bono viro, in fili caput quaestionem habere conata es?